
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/26-01/08
URBROJ: 2140-07-01-26-2
U Zlataru, 01. listopada 2026. 

ZAPISNIK 

13. sjednice Gradskog vijeća Grada Zlatara održane 30. rujna 2026. u Gradskoj vijećnici u Zlataru, Park hrvatske mladeži 2. 
Početak u 18,00 sati.

NAZOČNI:
a) Vijećnici: Danijela Findak, Davor Kljak,  Mirjana Bajzek, Anita Habazin, Matija Bolfek, Božidar Hanžek,  Danijel Delija, Josipa Pavlović Požgaj, Damir Bručić, Robert Rod 
b) Ostali: 
· Jasenka Auguštan, gradonačelnica Grada Zlatara,
· Mirela Behin, pročelnica Upravnog odjela za razvoj, financije i komunalno gospodarstvo, 
· Ines Krznar Vojaković, pročelnica Upravnog odjela za opće poslove i društvene djelatnosti, 
· zaposlenici upravnih odjela: Tihana Mendek, Ivana Ivančić Škof, Mateja Stažnik, Matija Štahan, Ines Štahan, Maja Šimunić  (zapisničarka), 
· Mirjana Ščapec, novinarka Radio Zlatara, 
· Sabina Pušec, novinarka Zagorskog lista 

ODSUTNI VIJEĆNICI: Darinka Sviben, Juraj Žerjavić, Ivona Bingula 

	Sjednicu vodi predsjednica Gradskog vijeća Danijela Findak, pozdravlja prisutne i otvara 13. sjednicu Gradskog vijeća Grada Zlatara. 
Predsjednica konstatira kako je na sjednici prisutno ukupno 10 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica dalje na glasanje sljedeći 
	
D N E V N I     R E D

1. Usvajanje zapisnika 12. sjednice Gradskog vijeća,
2. Donošenje Odluke o određivanju troškova prijevoza pokojnika koji se financiraju iz proračuna Grada Zlatara, 
3. Donošenje Odluke o zaduživanju po principu dopuštenog prekoračenja po transakcijskom računu, 
4. Polugodišnji izvještaj o izvršenju proračuna Grada Zlatara za 2026. godinu, 
5. Pitanja i prijedlozi


[bookmark: _Hlk200453733]Od 10 prisutnih vijećnika, 10 je glasovalo „ZA“ i 0 „PROTIV“ te je dnevni red jednoglasno prihvaćen. 
[bookmark: OLE_LINK1][bookmark: OLE_LINK2]         Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o točki usvajanje zapisnika 12. sjednice Gradskog vijeća. 
Pitanja ni primjedbi nije bilo pa je predsjednica dala točku 1. na glasanje. 
Od 10 prisutnih vijećnika, 10 je glasovalo „ZA“, i 0 „SUZDRŽAN“  te je Gradsko vijeće jednoglasno usvojilo Zapisnik  12. sjednice Gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o točki donošenje Odluke o određivanju troškova prijevoza pokojnika koji se financiraju iz proračuna Grada Zlatara. 
Gradonačelnica daje kraće pojašnjenje točke govoreći kako je obzirom na skori istek važećeg ugovora o povjeravanju poslova pokojnika potrebno provesti postupak javnog natječaja, a kojem prethodi donošenje odluke čiji se prijedlog nalazi u materijalima. 
 Pitanja ni rasprave nije bilo pa je predsjednica dala točku na glasanje.
 Od 10 prisutnih vijećnika, 10 je glasovalo „ZA“, i 0 „SUZDRŽAN“  te je Gradsko vijeće donijelo  Odluku o određivanju troškova prijevoza pokojnika koji se financiraju iz proračuna Grada Zlatara.  

Točka 3. 
[bookmark: _Hlk214440268]Predsjednica Danijela Findak otvara raspravu o točki donošenje Odluke o zaduživanju po principu dopuštenog prekoračenja po transakcijskom računu. 
Gradonačelnica govori kako se navedena odluka donosi svake godine u ovo vrijeme, a odnosi se na prekoračenje po računu koje služi kao osiguranje u slučaju kašnjenja sredstava po europskim projektima, a plaćanje je potrebno provesti u zadanom roku. 
Rasprave ni pitanja nije bilo pa je predsjednica  dala točku na glasanje. 
Od 10 prisutnih vijećnika, 10 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo Odluku o zaduživanju po principu dopuštenog prekoračenja po transakcijskom računu. 


	Točka 4.
[bookmark: _Hlk191557802]Predsjednica Danijela Findak otvara raspravu o točki Polugodišnji izvještaj o izvršenju proračuna Grada Zlatara za 2026. godinu. 
Gradonačelnica daje kraće pojašnjenje prijedloga izvještaja govoreći kako je prijedlog nešto drukčiji nego prethodnih godina  jer su drugačiji razdjeli obzirom na dva upravna odjela. Dodaje kako su u obrazloženju prijedloga polugodišnjeg izvještaja navedeni svi prihodi i rashodi u razdoblju od 1.siječnja do 30. lipnja tekuće godine. 
Nije bilo pitanja ni rasprave pa je predsjednica dala točku 4. na glasanje. 
Od 10 prisutnih vijećnika, 10 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo Polugodišnji izvještaj o izvršenju proračuna Grada Zlatara za 2026. godinu. 

	Točka 5.
[bookmark: _Hlk210816068]Predsjednica Danijela Findak otvara raspravu o točki Pitanja i prijedlozi. 
	Predsjednica Gradskog vijeća Danijela Findak postavlja pitanje o autobusnim stajalištima na području Grada o čemu se raspravljalo na društvenim mrežama. 
	Gradonačelnica joj odgovara  kako je za prijevoz učenika osnovnih i srednjih škola nadležna Krapinsko - zagorska županija kao osnivač, ali se Grad Zlatar uključuje u organizaciji kako bi se osigurali bolji uvjeti za djecu na području Grada. Dodaje kako je za autobusno stajalište potrebno izraditi prometni elaborat, a u svrhu njegove izrade potrebno je dobiti podatke od Županijske uprave za ceste.  Gradonačelnica govori da je potrebno ishoditi sve dozvole i dokumentaciju da bi se na kraju realiziralo prijeko potrebno autobusno stajalište za djecu, a cijeli taj postupak ishođenja dokumentacije je dugotrajan. 
	Vijećnik Davor Kljak dodaje kako predmetni elaborat postoji od strane Županijske uprave za ceste, ali da je za izradu autobusnog stajališta potrebno ishoditi dozvolu MUP-a.  
	Vijećnik Božidar Hanžek postavlja pitanje je li završeno vještačenje štandova na tržnici. Gradonačelnica mu odgovara da je vještačenje završeno i da su sanirani svi  potrebni segmenti od strane izvođača osim pulteva. Navodi kako je odgovornost zbog oštećenih pulteva na svim sudionicima na projektu izgradnje tržnice i da će vijećnici dobiti pismeni odgovor u vidu očitovanja nakon završenog postupka. 
Vijećnik Božidar Hanžek postavlja pitanje u vezi oštećenog krovišta na zgradi u Belcu na kojoj su u toku građevinski radovi, a koje je potrebno sanirati. 
Gradonačelnica mu odgovara kako je u planu saniranje krovišta, ali je potrebno ishoditi dozvole  i sudjelovanje u financiranju krovišta od strane suvlasnika u zgradi pa će se po dobivaju istih krenuti u sanaciju. 
Vijećnik Božidar Hanžek postavlja pitanje u vezi zapuštenih zemljišta u Belcu kod vatrogasnog doma. Pročelnica Mirela Behin mu odgovara kako je pokrenut postupak izdavanja rješenja u svrhu čišćenja zapuštenih zemljišta prema vlasnicama i vjeruje da će isto potaknuti rješavanje navedenog problema. 
Vijećnica Anita Habazin postavlja pitanje u kojoj je fazi izgradnja mosta u Nazorovoj ulici. 
Gradonačelnica joj odgovara da je u tijeku gletanje ispod mosta, priprema za asfaltiranje  i postavljanje ograde i da radovi idu prema planu. 
Vijećnik Danijel Delija postavlja pitanje za prekope koje izvodi Zagorski vodovod d.o.o. prilikom puknuća ili sanacije cijevi, u čijoj je to nadležnosti i mogu li se ti radovi ubrzati. 
Gradonačelnica mu odgovara kako su radovi na prekopu i sanaciji puknuća u nadležnosti Zagorskog vodovoda d.o.o. i kako isti odrađuju radove sanacije i krpanja nakon provođenja javne nabave za cijelo područje, a ne zasebno. 
Vijećnik Danijel Delija postavlja pitanje u kojoj su fazi radovi na dječjim vrtićima. 
Gradonačelnica mu odgovara kako su radovi na obadva projekta pri kraju, s time da radovi na dogradnji kasne kao što je i prije napomenula. Govori da radovi na područnom dječjem vrtiću idu dobro i u toku je prijava za tehnički pregled. Napominje kako se predviđa završetak radova s krajem godine i da će se vršiti upisi djece sukladno tome. 
Vijećnik Robert Rod postavlja pitanje koji su ostali aktualni projekti na području Grada koji su u toku.
Gradonačelnica mu odgovara kako se radovi odvijaju na igralištu Oštrca, na dva klizišta, u Erveniku i na Viscu, uskoro bi trebali početi radovi na dječjem igralištu u Martinščini, u tijeku je opremanje dječjeg igrališta u dječjem vrtiću novim igračkama, traje nabava rasvjetnih tijela i asfaltiranje nerazvrstanih cesta, nabava za rubnjake u Nazorovoj ulici, nadopuna vodovodnih mreža na području Grada, nabava za šumsku cestu prema Vrhu Ivanščice, nasipanje kamenim materijalom nerazvrstanih cesta i kopanje graba uz ceste. 
Vijećnik Božidar Hanžek postavlja pitanje u vezi kupnje zemljišta PZ stečajnog dužnika Zlatar  u Kaštelu o čemu je bila rasprava na prijašnjim sjednicama. 
Gradonačelnica mu odgovara kako Grad nije bio obavješten o pokretanju postupka od strane stečajnog upravitelja. 
Daljnje rasprave ni pitanja ni bilo, pa je predsjednica je zaključila sjednicu u 18.36 sati. 





ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak

